ትራምፕ ትማሊ ሮቡዕ ጋስቶንያ ኣብ ዝተብሃለ ከባቢ፡ ኣብ ልዕሊ ተነሓናሒኡ ጆ ባይደን ኣሎ ዝበሎም ቃላት ኣዝኒቡ። ባይደን ነቲ ሎሚ ሓሙስ ዝካየድ ሓፈሻዊ ፕረዚደንታዊ ክትዕ ንክዳሎ፡ ካብ ጎስጓስ ግልል ኢሉ እኳ እንተቐነየ ትራምፕ ግን ኣጓሂርዎ ቀንዩ ተባሂሉ። ትራምፕ፡ ነታ ኣብቲ ዝሓለፈ መረጻ ቀንዲ ተነሓናሒቱ ዝነበረት ሂላሪ ክሊንተን ስማ ኣልዒሉ፡ ኣብ ልዕሊ ኦባማ "መቸም ነታ ዘባል ሂላሪ ክሊንተን ካብ ኦባማ ንላዕሊ ዝጎስጎሰ የለን፤ ኣይኮነን ድዩ?" ክብል ኣባጭዩ። ቀጺሉ ድማ፡ "በቲ ውጽኢት ድማ ካብኡ ንላዕሊ ዝሓረቐ የለን" ኢሉ። ኦባማ፡ ምክትሉ ንዝነበረ ጆ ባይደን ሕጹይ ፕረዚደንት ኮይኑ ክቐርብ፡ ድሌት ከም ዘይነበሮ'ውን ትራምፕ ተዛሪቡ። ኣብ 2016፡ ጆ ባይደን ካብቲ መድረኽ ግልል ክብልን ኣብ ክንድኡ ሂላሪ ክትወዳደር ከም ዝገበረ ከምኡ'ውን ኣብ ዝሓለፈ ዓመት ሰልፊ ዴሞክራት 'ሓድሽ ደም' የድልዮ ኢሉ ምንባሩ ኣዘኻኺሩ። ኦባማኸ እንታይ በለ?
